84/294/ETY: Komission päätös, tehty 27 päivänä huhtikuuta 1984, eläinten terveyttä koskevista edellytyksistä ja terveystodistuksesta tuoreen lihan tuonnissa Maltasta



Virallinen lehti nro L 144 , 30/05/1984 s. 0017 - 0020

Suomenk. erityispainos Alue 3 Nide 17 s. 0137

Espanjank. erityispainos: Luku 03 Nide 30 s. 0236

Ruotsink. erityispainos Alue 3 Nide 17 s. 0137

Portugalink. erityispainos: Luku 03 Nide 30 s. 0236



KOMISSION PÄÄTÖS, tehty 27 päivänä huhtikuuta 1984, eläinten terveyttä koskevista edellytyksistä ja terveystodistuksesta tuoreen lihan tuonnissa Maltasta (84/294/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (), sellaisena kuin se on viimeksi muutettuna direktiivillä 83/91/ETY (), ja erityisesti sen 16 artiklan, sekä katsoo, että yhteisön eläinlääkärien tarkastuskäynnin mukaan terveystilanne Maltassa on erinomainen, vakaa ja sitä valvoo täydellisesti rakenteeltaan hyvä ja hyvin järjestetty eläinlääkintätoimi, erityisesti lihan välityksellä tarttuvien tautien osalta, Maltan vastuulliset eläinlääkintäviranomaiset ovat lisäksi vahvistaneet, että vähintään viimeisten 12 kuukauden ajan Malta on ollut vapaa karjarutosta, eksoottisesta suu- ja sorkkatautiviruksesta, klassisesta suu- ja sorkkatautiviruksesta, afrikkalaisesta sikarutosta, klassisesta sikarutosta, swine vesicular -taudista ja sian luomistaudista ja ettei näitä tauteja vastaan ole rokotettu kyseisenä aikana, lukuun ottamatta klassista sikaruttovirusta; Maltassa on suu- ja sorkkatautia vastaan rokotettuja eläimiä, Maltan vastuulliset eläinlääkintäviranomaiset ovat sitoutuneet ilmoittamaan 24 tunnin kuluessa teleksillä tai sähkeellä Euroopan yhteisöjen komissiolle ja jäsenvaltioille vahvistuksen edellä mainittujen tautien esiintymisestä tai rokotusohjelman muuttamisesta niitä vastaan, eläinten terveyttä koskevat edellytykset ja terveystodistus on mukautettava kyseisen maan tilanteeseen, tietyt jäsenvaltiot saavat soveltaa erityisiä säännöksiä yhteisön sisäisessä kaupassa erityisen terveystilanteensa vuoksi suu- ja sorkkataudin osalta, ja niiden on saatava soveltaa erityisiä säännöksiä siltä osin kuin on kyse tuonnista kolmansista maista; näiden säännösten on oltava vähintään yhtä ankaria kuin säännösten, joita kyseiset jäsenvaltiot soveltavat yhteisön sisäiseen kauppaan, on tarpeen tarkastella uudelleen tätä päätöstä sen mukauttamiseksi suu- ja sorkkataudin valvontaa ja hävittämistä yhteisössä koskeviin yhteisön sääntöihin, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltioiden on sallittava naudan- ja siansukuisten kotieläinten sekä kotieläiminä pidettyjen kavioeläinten tuoreen lihan tuonti Maltasta, jos liha vastaa liitteessä olevassa terveystodistuksessa, jonka on oltava lähetyksen mukana, vahvistettuja edellytyksiä. 2. Jäsenvaltiot eivät saa sallia muunlaisen kuin 1 kohdassa tarkoitetun tuoreen lihan tuontia Maltasta. 2 artikla Suu- ja sorkkataudin torjumista ja hävittämistä yhteisössä koskevien neuvoston säännösten antamiseen asti sekä suu- ja sorkkatautia vastaan rokottamista koskevaa kieltoa jatkaen Irlanti ja Yhdistynyt kuningaskunta Pohjois-Irlannin osalta voivat, siltä osin kuin on kyse 1 artiklassa tarkoitettujen kotieläiminä pidettyjen naudan-, sian-, lampaan- ja vuohensukuisten eläinten tuoreesta lihasta, pitää voimassa kansalliset eläintauteja koskevat sääntönsä, jotka koskevat suojautumista suu- ja sorkkatautia vastaan. 3 artikla Tätä päätöstä ei sovelleta rauhasten ja elinten tuontiin, jonka määrämaan sallii farmaseuttisten tuotteiden valmistusta varten. 4 artikla Tätä päätöstä tarkastellaan uudelleen sen mukauttamiseksi suu- ja sorkkataudin torjuntaa ja hävittämistä yhteisössä koskeviin yhteisön säännöksiin. 5 artikla Tätä päätöstä sovelletaan 1 päivään toukokuuta 1984. 6 artikla Tämä päätös on osoitettu kaikille jäsenvaltioille. Tehty Brysselissä 27 päivänä huhtikuuta 1984. Komission puolesta Poul DALSAGER Komission jäsen () EYVL N:o L 302, 31.12.1972, s. 28 () EYVL N:o L 59, 5.3.1983, s. 34 LIITE TERVEYSTODISTUS >KAAVION ALKU> Euroopan talousyhteisöön tarkoitettu kotieläiminä pidettyjen nauta- ja kavioeläinten tuore liha (1) Määrämaa: ... Terveystodistuksen viitenumero (2): ... Viejämaa: MALTA Ministeriö: ... Osasto: ... Viite: ... (ei pakollinen) I Lihan tunnistetiedot I. Minkä eläimen lihaa: ... (eläinlaji) I. Palalaji: ... I. Pakkaustyyppi: ... I. Palojen tai pakkausten lukumäärä: ... I. Nettopaino: ... II Lihan alkuperä I. Hyväksytyn teurastamon tai hyväksyttyjen teurastamojen osoite (osoitteet) eläinlääkinnällinen(-set) hyväksyntänumero(-t) (2): ... I. ... I. Leikkaamon tai leikkaamojen osoite (osoitteet) ja eläinlääkinnällinen(-set) hyväksyntänumero(-t) (2): ... I. ... III Lihan määräpaikka I. Liha lähetetään: ... (lähetyspaikka) I. ... (määrämaa ja määräpaikka) I. seuraavalla kuljetusvälineellä (3): ... I. Lähettäjän nimi ja osoite: ... I. ... I. Vastaanottajan nimi ja osoite: ... I. ... (1) Tuoreella lihalla tarkoitetaan kaikkea kotieläiminä pidettyjen nauta- tai kavioeläinten ihmisravinnoksi soveltuvaa lihaa, jota ei ole käsitelty mitenkään sen säilyvyyden parantamiseksi. Kylmäkäsiteltyä lihaa pidetään kuitenkin tuoreena lihana. (2) Ei ole pakollinen, jos määrämaa sallii direktiivin 72/462/ETY 19 artiklan a kohdan mukaisesti tuoreen lihan tuonnin muuhun tarkoitukseen kuin ihmisravinnoksi. (3) Ilmoitetaan lennon numero tai aluksen nimi. IV Vakuutus terveydestä IV. Allekirjoittanut eläinlääkäri todistaa, että edellä tarkoitettu tuore liha on peräisin eläimistä, jotka ovat olleet Belizen alueella vähintään kolme kuukautta ennen teurastusta tai syntymästään asti, jos on kyse alle kolmen kuukauden ikäisistä eläimistä. Tehty, ... (paikka) (päivämäärä) ... (virkaeläinlääkärin allekirjoitus) Leima >KAAVION LOOPU>